
Maa ostueesõigusega

erastamise loa taotlemine (Tiigi tn 4) ja 
Narva Linnavalitsuse 12.02.2008 korralduse nr 165-k
“Maa ostueesõigusega erastamise loa taotlemine“
punkti 1 ja alapunkti 1.1 kehtetuks tunnistamine
1. Asjaolud ja menetluse käik

Narva Linnavalitsus võttis 12.02.2008 vastu korralduse nr 165-k “Maa ostueesõigusega erastamise loa taotlemine “ , mille punktis 1 ja alapunktis 1.1 nõustus muuhulgas OÜ Ligrando poolt esitatud avalduse alusel maa ostueesõigusega erastamiseks Narva linnas, Tiigi tn 4 asuvale maatükile ligikaudse pindalaga 4,81 ha ärimaana ning taotles Ida-Viru maavanema luba maa ostueesõigusega erastamiseks . Toimiku materjalide põhjal sai asuda Ida-Viru Maavalitsus seisukohale, et  Narva Linnavalitsus ei ole maa ostueesõigusega erastamise eeltoimingud läbi viinud  maareformi seaduses, Vabariigi Valitsuse 06.11.1996 määrusega nr 267 kinnitatud “ Maa ostueesõigusega erastamise korras” ja Vabariigi Valitsuse 30.06.1998 määrusega nr 144 kinnitatud “Ehitise teenindamiseks vajaliku maa määramise korras” sätestatud alustel ega korras.
Osaühing Ligrando kooskõlastas 02.12.2011 teenindusmaa piiride määramise uue ettepaneku ja nõustus maa ligikaudse pindalaga 44030 m2. Eeltoodust tulenevalt tuleb tunnistada kehtetuks Narva Linnavalitsuse 12.02.2008 korralduse nr 165-k punkt 1 ja alapunkt 1.1. 
2. Õiguslikud alused
2.1. Maareformi seaduse § 21 lõike 5 ja 6 kohaselt Vabariigi Valitsus kehtestab riigipiiri, piiriveekogu või mererannikuga piirnevate kohalike omavalitsusüksuste või maa-alade, samuti muude riigi julgeolekule tähtsate maa-alade loetelu, kus maa erastamiseks välismaalase või Eesti eraõigusliku juriidilise isiku poolt on vajalik maavanema luba. Maavanem kuulab enne loa andmist ära maa asukohajärgse kohaliku omavalitsuse seisukoha. Luba antakse, kui maa erastamine ei ole vastuolus riigi ja kohaliku omavalitsusüksuse avalike huvide või julgeolekuga. Kui kohalik omavalitsus on loa andmise vastu, kuid maavanem soovib seda anda, peab maavanem esitama taotluse otsustamiseks Vabariigi Valitsusele. Loa andmine või sellest keeldumine otsustatakse ühe kuu jooksul, arvates selle taotlemisest või taotluse edastamisest Vabariigi Valitsusele.
2.2. Kohaliku omavalitsuse korralduse seaduse  §30 lõike 1 punkti  3 kohaselt lahendab ja korraldab kohaliku elu küsimusi, mis ei kuulu volikogu pädevusse; 

2.3.Haldusmenetluse seaduse  §64 lõik 1 sätestab, et käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.
2.4.Haldusmenetluse seaduse §68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
2.5. Vabariigi Valitsuse 06.11.1996.a. määrusega nr 267 kinnitatud ”Maa ostueesõigusega erastamise kord”
2.6.Ida-Viru maavanema ja Narva Linnavolikogu esimehe vahel 30.01.1998.a sõlmitud kokkulepe, millega volitati Narva Linnavalitsust riigi nimel korraldama maa ostueesõigusega erastamist Narva linnas
3. Otsus
3.1 Tunnistada kehtetuks Narva Linnavalitsuse 12.02.2008 korralduse nr 165-k “ Maa ostueesõigusega erastamise loa taotlemine“ punkt 1 ja alapunkt 1.1 
3.2 Nõustuda Osaühingu Ligrando (registreeritud Tallinna Linnakohtu Registriosakonnas registrikood 11022594, aadress, Raja 79a Narva-Jõesuu 29021) poolt esitatud loa taotlemise avalduse alusel maa ostueesõigusega erastamisega, Narva linnas, Tiigi tn 4 asuvale maatükile pindalaga ligikaudu 44030 m2 ärimaana;
4. Rakendussätted

4.1 Korraldus jõustub seadusega sätestatud korras.
4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

